काठमाडौं -नेकपा एमालेका केही नेता र अध्यक्ष केपी शर्मा ओली निकटकाहरूले सामाजिक सञ्जालदेखि एसएमएससम्ममा यसै साता एउटा तुरूप फ्याँके– एकतापछिको अध्यक्ष इश्वर पोखरेल बन्दैछन् । आधा दर्जन बढि वरिष्ठ नेताहरूको काँध थापेकोे एमालेभित्र मात्र होइन, माओवादी केन्द्र भित्र पनि यस विषयमा ठूलो बहस भयो । यो तुरूप पार्टी अध्यक्षमा नेकपा माओवादी केन्द्रका अध्यक्ष पुष्पकमल दाहाल प्रचण्डलाई मान्न सकिँदैन भन्ने सन्देश थियो । तर, पोखरेललाई माधवकुमार नेपाल, झलनाथ खनाल र वाम एकीकरणका सुत्राधार वामदेव गौतमले स्वीकार्ने अवस्था छैन । एकतापछिको अध्यक्षको तुरूपको के अर्थ भयो र ? ओलीका निक्कै नजिक भएका पोखरेलले वाम एकताको सन्दर्भमा पहिलेदेखि नै विवादास्पद अभिव्यक्ति दिएका कारण स्थायी कमिटि वैठकमा स्पष्टीकरण समेत दिनु परेको थियो । तर, उनी ओलीकै डिजनाइनमा मिडियावाजीमा उत्रिरहेका छन् ।
